‘ডু অর ডাই’ ম্যাচে একাধিক ক্যাচ মিস! ইডেনে বড় রান ওয়েস্ট ইন্ডিজের

ওয়েব ডেস্ক : টি২০ বিশ্বকাপের (T20 World Cup 2026) সেমিফাইনালে যেতে হলে রবিবারের ম্যাচ জিততেই হবে ভারতকে (India)। কিন্তু, এদিনের ম্যাচে ভারতের বিরুদ্ধে ১৯৫ রান করে ফেলল ওয়েস্ট ইন্ডিজ। ফলে টিম ইন্ডিয়াকে এই ম্যাচে জিততে হলে এই বিশাল রান চেজ করতে হবে। কিন্তু প্রশ্ন হচ্ছে, সূর্যকুমার যাদবরা এই টার্গেটে পৌঁছতে পারবেন? ওয়েস্ট ইন্ডিজের বিরুদ্ধে নিজেদের রেকর্ড বদলাতে পারবে?

এদিন কলকাতার ইডেনে মুখোমুখি হয়েছে ভারত-ওয়েস্ট ইন্ডিজ (West Indies)। টসে জিতে এদিন বোলিংয়ের সিদ্ধান্ত নেন অধিনায়ক সূর্যকুমার যাদব। কিন্তু এই সিদ্ধান্ত কতটা খাটবে? তা নিয়ে টসের পর থেকেই প্রশ্ন উঠে গিয়েছিল। তবে খেলা শুরু পর দারুণ বোলিং শুরু করেন অর্শদীপরা। কিন্তু কিছুতেই উইকেট আসছিল না। এর মাঝে সহজ ক্যাচ ছেড়ে দেন অভিষেক শর্মা। ফলে ভারতকে প্রথম উইকেটের জন্য ৮.৫ ওভার পর্যন্ত অপেক্ষা করতে হয়। সেই সময় স্কোর বোর্ডে ওয়েস্ট ইন্ডিজের রান ছিল ৬৮।

আরও খবর : সৌদিতে বোমাবর্ষণ! রোনাল্ডোকে নিয়ে চিন্তায় ভক্তরা

এর পর দ্বিতীয় উইকেট পড়ে পড়ে ১১.৩ ওভারে গিয়েছে। সেই সময় স্কোর বোর্ডে ছিল ১০২ রান। এর পর ১১৯ রানের মধ্যে আরও ২টি উইকেট হারায় ক্যারিবিয়ানরা। এক সময় মনে হচ্ছিল স্কোর বোর্ডে হয়তো বেশি রান করতে পারবেন না রেশন হোল্ডাররা। কিন্তু, তার পরে আর কোনও উইকেট ফেলতে পারেননি ভারতীয় বোলাররা। ফলে রান উঠতে থাকে। শেষে হোল্ডার ও রোভম্যান পাওয়েল এসে ৭৬ রানের পার্টনারশিপ করেন। যার ফলে ২০ ওভার শেষে স্কোর বোর্ডে ১৯৫ রান তুলে নেয় ওয়েস্ট ইন্ডিজ।

এদিন ওয়েস্ট ইন্ডিজের (West Indies) হয়ে অধিনায়ক সাই হোপ করেন ৩২ রান। রসটন চেজ করেন ৪০ রান। শিমরন হেটমায়ার ও শেরফেন রাদারফোর্ড যথাক্রমে ২৭ ও ১৪ রানের ইনিংস খেলেন। আর হোল্ডার ও রোভম্যান পাওয়েল ৩৭ ও ৩৪ রানের ইনিংস খেলেছেন।

এদিকে ভারতের হয়ে ২টি উইকেট নিয়েছেন জশপ্রীত বুমরা। একটি করে উইকেট পেয়েছেন বরুণ চক্রবর্তী ও হার্দিক পাণ্ডিয়া। কিন্তু গুরুত্বপূর্ণ এই ম্যাচে একস্ট্রা ১১ রান দিয়ে ফেলেন ভারতীয় বোলাররা। সঙ্গে দুটি ক্যাচ মিস করেন অভিষেক শর্মা। একটি কঠিন ক্যাচ ছাড়েন তিলক বর্মা।